Anette V av Tussarix

>

Huset Kontrovers (inngiftet)

* Fros Kontrovers (husbond)
* Hyanus Kontrovers (sønn)
* Alexa Kontrovers (datter)

**Anette Germain** **Kontrovers** (kronet **Anette V av Tussarix, storfyrstinne av Droumand**) ble født inn i en styrtrik familie i Underverdenen. Hennes mor var en simpel grevinne, men faren var storfyrste av Droumand. Anette levde et liv i luksus, og var dessuten enebarn. Hun overtok storfyrstedømmet allerede som 10-åring, men ble ikke forvalteren før senere.

Hun studerte hjemme på slottet, og levde under beskyttelsen av sin tante Élibert du la Fèrre.

Hun ble først forvalteren av områdene i en alder av tjue. Frem til da hadde områdene vært holdt i drift av hennes tante, grunnet hennes foreldres død. Moren hadde dødd i barselseng, faren under giljotinen i Le Ryxân.

## ***Biografi***

### **Tidlig alder**

Som enebarn av Droumand, var Anette skjermet, og svært elsket av sin far. Hun vokste opp på Château Forrure de Droumand i Fréeyeau, alltid omringet av et tjenerskap som verdsatte henne med kjærlighet og omsorg.

Anette kom fra familien Germain, og deres våpenskjold var et grønt med gylne speiderliljer og et gult omriss. Skjoldet ble laget av en av Anettes fjerne slektninger. Skjoldet skulle symbolisere autoritet, makt og nasjonalisme for tussarixerne.

Familien hadde rykte på seg for å vise sin makt, men Anette var ikke en av disse. Hun ønsket derimot å virke mest mulig normal. Hun ønsket å ikke være en aristokrat som de livegne bøndene dyrket som en gud; så – trass tantens ordre – dro Anette ofte ut på landsbygden.

På landsbygden fikk hun seg venner, og de kunne berettige for henne hvordan hun kunne gjøre tilstanden bedre for dem. Det var mange bønder som beundret henne, og de ville være villige til å gjøre alt for å redde henne om hun kom i fare. Hennes vasaller rundt omkring i storfyrstedømmet Droumand var ikke så fornøyd med hennes fremgangsmetode for å styre bøndene.

En liten gruppe på fem av Anettes totalt 18 vasaller, planla hvordan de kunne styrte den elendige storfyrstinnen. Hun var ikke blitt mer enn 14 da hun begynte å reise ut på landet, men hennes vordende vasaller planla alt fra start til mål. Så snart tiden var inne …

### **Skolegang**

Anette fikk en skolegang på slottet hun vokte opp i. Hennes lærerinner var de beste i herredømmet, og Anette var ivrig etter å lære. Hun rettet derimot ofte på læreren og det som sto i bøkene om bøndenes tilstand og hvordan de så på adelen. Dette var ganske så irriterende, for da sendte de bud på mademoiselle d'Cour. Mademoiselle d'Cour var lærerinne i etikette, og ville dermed gi Anette en flere timers lang økt om hvordan en vordene storfyrstinne burde oppføre seg.

Hun viste interesse for naturfag og fysikk, og mange av lærerne var overbevist om at Anette kom til å bli skrevet i historiebøkene en dag. Tanten, Élibert Bérbôn, håpet at det ville bare stå gode ting om henne, og ikke noe dårlig.

### **Maktkamp**

Før Anette ble kronet til keiserinne i Imperiets 5. år, var hun nødt til å kjempe seg til makten. Hennes vasaller likte henne ikke i.o.m. at de fleste tenkte at det burde være en mer voksen og brutal person som burde lede Droumand. De var av den oppfatning at Anette burde fjernes før det var for sent, jo før jo heller. De fem vasallene som ikke var tro mot Anette, fem i alt, planla å arrangere en fest for henne når hun fylte tjue. De var enige om at deres leder, mademoiselle de Françesc, burde være den rettmessige lederen. Deres plan ville bli fullbrakt. De kunne ikke drepe Anette før hun fylte tjue, hvis de ble oppdaget ville de bli anklagd for å ha drept et barn/ungdom, men når henens tjue år var gått, sto hun for egen regning, og da ville de bare bli nødt til å betale familien en sum penger, hvis ikke ble de hengt eller giljotinert.

#### **Vasallenes svik**

Da Anette fylte tjue år, ble hun, tante Élibert, mademoiselle d'Cour og alle vasaller i Droumand invitert til familien de Françescs herregård. Mademoiselle de Françesc hadde vært så elskverdig å tilby sitt slott til storfyrstinnens disposisjon – hvilket hadde gledet Anette; tante Élibert var mer tvilende.

Under selskapet for å feire Anette, ankom noen av hovedstadens største aristokrater.

## ***Temming***

Anette var i besittelse av to elementer. Hun hadde fått det ene av faren, det andre av moren. Hun brukte dem sjelden, for hun ville ikke at andre skulle se på henne som en trussel. Hun ville derimot framstå som en vanlig person så mye som mulig.

* Mørke
* Vann

## ***Familiegalleri***

* Édmound Germain, overhode
* Élise Bérbôn Germain, grevinne de la Fèrre, hans kone
* Anette Germain, deres datter
* Élibert Bérbôn, vicomtesse du la Fèrre, Élises søster, Anetts tante